હાર્દિકે પારણા કરતા કહ્યું કે, એક મહિનાથી મંજૂરી માંગવા છતા મંજૂરી મળી નહોતી ત્યારે સમાજના કહેવાથી આ પારણા કર્યા છે. સમાજની લાગણી હતી કે, જીવીશું તો લડીશુ, લડીશું તો મેળવીશું. હું સમાજ સામે ઝૂક્યો છું, સરકાર સામે નહીં. આ ખેતરો ખેડતા ખેડૂતો માટેની લડાઇ છે, આલીશાન બંગલામાં રહેતા લોકો માટેની લડાઇ નથી. ભગતસિંહ બનવા નીકળ્યો તો દેશદ્રોહી બની ગયો અને ગાંધીજી બનવા નીકળ્યો, તો નજરકેદ થઇ ગયો. અમારી લડાઇ ખેતરમાં મહેનત મજૂરી કરતા જે લોકો પાસે ખાતર લેવા પૈસા નથી, તે માટેની છે અને આ લડાઇમાં સમાજના વડીલો સાથે તેવી અમારી માંગણી અને લાગણી છે.